
Ūdenslīdēju pakalpojuma iegāde kuģu zemūdens daļu vizuālai apsekošanai un videoierakstu veikšanai
Pretendentam ir jāsagatavo piedāvājums, ievērojot zemāk minētās prasības:
	Nr. p.k.
	Apraksts

	1. 
	Iepirkuma priekšmets – kuģu zemūdens daļas apsekošana ar ūdenslīdējiem, veicot vizuālu pārbaudi, videoierakstu un, ja nepieciešams, foto fiksāciju.

	2. 
	Pakalpojums ietver kuģa korpusa zemūdens daļas, dzenskrūvju, stūres, zemūdens atveru, ieplūdes un izplūdes atveru, kingstonu režģu un citu zem ūdens esošu konstrukciju apsekošanu.

	3. 
	Pakalpojuma sniedzējam jānodrošina bojājumu, deformāciju, aizauguma, svešķermeņu, korozijas pazīmju un citu redzamu defektu konstatēšana un fiksēšana.

	4. 
	Apsekošanas laikā jāveic videoieraksts digitālā formātā, kas skaidri atspoguļo apsekotās vietas un konstatētās neatbilstības.  Videoieraksts un fotofiksācija, nododami elektroniskā formātā vispārpieņemtos failu formātos (piemēram, MP4, AVI, JPG, PNG).

	5. 
	Pēc pakalpojuma sniegšanas izpildītājam jāiesniedz pasūtītājam apsekošanas ziņojums ar konstatēto faktu aprakstu un videoierakstu elektroniskā formātā.

	6. 
	Ja apsekošanas laikā tiek konstatēti bojājumi vai citi būtiski defekti, tie atsevišķi jānorāda ziņojumā, pievienojot vizuālo fiksāciju. 

	7. 
	Pakalpojuma sniedzējam jānodrošina ierašanās un pakalpojuma uzsākšana ne vēlāk kā 24 stundu laikā no pasūtītāja pieprasījuma saņemšanas brīža.

	8. 
	Pakalpojums jānodrošina pēc pasūtītāja pieprasījuma 24 stundas diennaktī, 7 dienas nedēļā, visā līguma darbības laikā. Pakalpojuma sniedzējam jānodrošina apsekošanas veikšana jebkuros laikapstākļos un ūdens redzamības apstākļos, ciktāl tas pieļaujams saskaņā ar darba drošības prasībām. Ja vides apstākļi ietekmē vizuālās fiksācijas kvalitāti vai apsekošanas detalizācijas pakāpi, izpildītājs to norāda apsekošanas ziņojumā.

	9. 
	Līguma termiņš – 4 (četri) gadi no līguma noslēgšanas dienas vai līdz maksimālās līguma summas apguvei, atkarībā no tā, kurš nosacījums iestājas pirmais.

	10. 
	Pakalpojuma izpildes vieta – Latvijas Republikas teritorijā, pasūtītāja norādītajās ostās, piestātnēs, kuģu stāvvietās un citās kuģu atrašanās vietās.

	11. 
	Pakalpojuma sniegšanā jāiesaista kvalificēti un sertificēti ūdenslīdēji, kuri atbilst normatīvo aktu prasībām.

	12. 
	Pretendentam jānodrošina viss nepieciešamais tehniskais aprīkojums pakalpojuma izpildei, tai skaitā ūdenslīdēju aprīkojums, zemūdens videoieraksta aprīkojums, apgaismojuma un sakaru līdzekļi, kā arī drošības aprīkojums.

	13. 
	Pakalpojuma sniedzējam jāievēro spēkā esošie normatīvie akti, darba aizsardzības, darba drošības un vides aizsardzības prasības.

	14. 
	Pretendentam jāiekļauj piedāvājuma cenā visas izmaksas, kas saistītas ar pakalpojuma sniegšanu, tai skaitā transporta, personāla, aprīkojuma, dokumentācijas sagatavošanas un citas izmaksas.

	15. 
	Pasūtītājs negarantē noteiktu pakalpojuma apjomu līguma darbības laikā; pakalpojumi tiks pasūtīti pēc faktiskās nepieciešamības.

